Az elődöntőket 2004-ben vezették be, ekkor sikerült továbbjutniuk, és a következő két évben automatikusan döntősök voltak. Azonban 2006-ban a döntő utolsó helyén végeztek, majd kétszer egymás után kiestek az elődöntőben. 2009-ben Chiara képviselte őket, aki korábbi két szereplése alkalmával a második, és a harmadik helyen végzett. Bár sikerült továbbjutnia az elődöntőből, a döntőben nem tudta megismételni a jó eredményt. 2010-ben és 2011-ben ismét nem sikerült továbbjutniuk az elődöntőből, előbb hét, majd egyetlenegy ponttal lemaradva a továbbjutást érő tíz hely egyikéről. A következő három évben továbbjutottak, de a legjobb tízbe csak 2013-ban tudtak bekerülni. 2015-ben ismét nem sikerült továbbjutniuk. 2016-ben visszatért a 2002-es verseny második helyezettje, Ira Losco, és ezúttal a 12. helyen végzett a döntőben. 2017-ben és 2018-ban nem tudták kivívni a továbbjutást. 2019-ben új módszerrel választották ki előadójukat, ennek köszönhetően ismét kvalifikálták magukat és végül a 14. helyen végeztek.